सब्जी मंडी इलाके में हुआ हादसा, मलबे में दबने से एक ही परिवार के 4 की मौत, 2 घायल
Gujarat Junagadh Building Collapses Update. Follow Junagadh Flood Latest News, Ground Report On  Dainik Bhaskar (दैनिक भास्कर)
गुजरात के जूनागढ़ में सोमवार को बड़ा हादसा हो गया। यहां कड़ियावल इलाके में एक इमारत ढह गई। मलबे में 6 लोग दब गए थे, जिनमें से एक ही परिवार के 4 सदस्यों की मौत हो गई। इनमें तीन बच्चे भी शामिल हैं।
यह इमारत सब्जी मंडी के पास थी और इसके नीचे दुकानें भी थीं। हादसे के वक्त लोग नीचे एक दुकान में सब्जी खऱीद रहे थे। इसी दौरान इमारत ढह गई।
काफी पुरानी थी इमारत
स्थानीय लोगों से मिली जानकारी के अनुसार कि यह इमारत काफी पुरानी थी। निगम ने इसमें रहने वाले लोगों को नोटिस भी दिया था। शनिवार को शहर में आई बाढ़ के चलते इसकी नींव और कमजोर हो गई थी। इसी के चलते आज इमारत ढह गई।
हादसे की तस्वीरें...
गुजरात के जूनागढ़ में 4 घंटे में 8 इंच बारिश:कई गाड़ियां बहीं, गिरनार पर्वत पर 14 इंच बारिश से आया सैलाब
गुजरात के जूनागढ़ शहर में शनिवार को चार घंटे में 10 इंच बारिश हुई थी। इसके बाद शहर में बाढ़ आ गई थी। इसके अगले दिन यानी रविवार को भी जूनागढ़ बाढ़ के पानी में डूबा हुआ था। कई इलाकों में सैकड़ों कच्चे मकान गिर गए। जो इलाके पानी में डूब गए थे, वहां लोगों का सारा सामान बर्बाद हो चुका है। बाढ़ की चपेट में आए सैकड़ों जानवरों के शव भी मिले हैं। (इस रिपोर्ट को पूरा पढ़ने के लिए क्लिक करें...)
बादल फटने के अगले दिन भी पानी में डूबा जूनागढ़:सैकड़ों कच्चे मकान गिरे, लोगों को घर से बाहर न निकलने के निर्देश
गुजरात के जूनागढ़ शहर में शनिवार को चार घंटे में 10 इंच बारिश के अगले दिन यानी रविवार को भी जूनागढ़ बाढ़ के पानी में डूबा हुआ है। कई इलाकों में सैकड़ों कच्चे मकान गिर गए हैं। बाढ़ की चपेट में आए सैकड़ों जानवरों के शव भी मिले हैं। जूनागढ़ जिले में धारा 144 लगा दी गई है। लोगों से 24 जुलाई की रात तक बेवजह घर से न निकलने को कहा गया है। (इस रिपोर्ट को पूरा पढ़ने के लिए क्लिक करें...)